Document ID: 32014R1040

KOMISSION DELEGOITU ASETUS (EU) N:o 1040/2014,
annettu 25 päivänä heinäkuuta 2014,
elintarvikkeena käytettävistä hedelmätäysmehuista ja tietyistä vastaavista valmisteista annetun neuvoston direktiivin 2001/112/EY muuttamisesta direktiivin liitteen I mukauttamiseksi tekniseen kehitykseen
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elintarvikkeena käytettävistä hedelmätäysmehuista ja tietyistä vastaavista valmisteista 20 päivänä joulukuuta 2001 annetun neuvoston direktiivin 2001/112/EY (1) ja erityisesti sen 7 artiklan,
sekä katsoo seuraavaa:
(1)
Direktiivissä 2001/112/EY siirretään komissiolle valta antaa delegoituja säädöksiä mainitun direktiivin liitteiden muuttamiseksi, lukuun ottamatta liitteessä I olevaa I osaa ja liitettä II, liitteiden saattamiseksi asianomaisten kansainvälisten standardien kehityksen mukaisiksi ja teknisen kehityksen huomioon ottamiseksi.
(2)
Direktiivin 2001/112/EY liite I liittyy tuotenimityksiin, tuotteiden määritelmiin ja ominaispiirteisiin. Kyseisessä liitteessä olevan II osan 3 kohdassa vahvistetaan sallitut käsittelyt ja aineet. Teknisen kehityksen ansiosta käytettävissä on nykyisin uusia aineita mehujen kirkastamiseksi. Kyseiset aineet ovat kasviproteiineja, jotka on saatu joko vehnästä, herneistä tai perunoista, ja ne voivat tarjota vaihtoehdon nykyisin sallitulle aineelle eli eläintuotteista johdetulle gelatiinille.
(3)
Jotta tämä tekninen kehitys voidaan ottaa huomioon, direktiivin 2001/112/EY liitteessä I olevan II osan 3 kohtaa olisi muutettava sisällyttämällä siihen kyseiset uudet aineet,
ON HYVÄKSYNYT TÄMÄN ASETUKSEN:
1 artikla
Lisätään direktiivin 2001/112/EY liitteessä I olevan II osan 3 kohtaan seuraava luetelmakohta:
”-
Vehnästä, herneistä tai perunoista saadut kasviproteiinit kirkastamista varten”
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 25 päivänä heinäkuuta 2014.

Labels: 3
17